கேள்வி: பாரடைசுப் பூங்கா - தன்மையும், தளக் கோலமும் குறித்து விரிவாக சொல்லுங்கள்.
பதில்: இவ்வகைப் பூங்காவின் சில இயல்புகள் அது தோன்றிய வரண்ட அல்லது ஓரளவு வரண்ட சூழலில் இருந்து பெறப்பட்டவை. இதன் மிக அடிப்படையான அம்சம் சுற்றிலும் சுவர் இருப்பதாகும். இது தானாகக் காடாக வளருன் இயற்கையிலிருந்து, நட்டு நீரூற்றி வளர்க்கும் பசுமையைப் பிரித்து வைக்கிறது. மிகப் பொதுவானதும், இலகுவானதுவான வடிவம் செவ்வக வடிவமாகும். இதனால் இவ்வடிவமே இவ்வகைப் பூங்காக்களுக்குரிய பொதுவான வடிவமாக உள்ளது. இவற்றுக்குரிய இன்னொரு பொதுவான அம்சம் நீரின் பயன்பாடு ஆகும். வாய்க்கால்கள், தடாகங்கள், சில சமயங்களில் நீரூற்றுக்கள், மிக அரிதாக அருவிகள் போன்ற பல வடிவங்களில் நீர் இவ்வகைப் பூங்காக்களில் இடம் பெறுகின்றது.
கேள்வி: பாரடைசுப் பூங்கா - இவற்றிலிருந்து உருவான பூங்கா வகைகள் பற்றி தகவல் சொல்.
பதில்: பாரசீகப் பாரடைசுப் பூங்காக்கள் பல வகைப் பூங்காக்களைத் தோற்றுவித்த அடிப்படையான பூங்கா வகைகளுள் ஒன்று. இசுலாம் மரபு சார்ந்த பூங்கா வகைகளுட் பலவற்றுக்கு இதுவே அடிப்படை. பின்னர் ஐரோப்பாவில் தோன்றிய பூங்கா வகைகள் பலவும் கூட பாரடைசுப் பூங்காவையே அடிப்படையாகக் கொண்டிருந்தன. பகுப்பு:பூங்காக்கள்